Snøskreddagan-04

9. og 10. mars

Tromsø AkuttMedisinske Studentforening (TAMS), Skredgruppa i Troms (NRKH) og Akuttmedisinsk avdeling ved UNN ønsker alle som ferdes i vinterfjellet velkommen til Snøskreddagene- 04!

Skredulykker i Norge har de siste årene satt fokus på en relativt ny type adferd i norske fjell; Ski- og brettkjørere som bevisst søker opplevelser i brattheng med lagdelt vintersnø. Det har oppstått et behov for informasjon og opplæring om emnet skred, tilpasset en ny generasjon brukere av vinterfjellet. 

Vi vil gi en innføring i skredlære og fokusere på særlig farlige forhold. Vi mener at en med fokus på dette kan redusere antall skredulykker. Skredlære er omfattende og vanskelig, men vi ønsker å bevisstgjøre hvilke forhold som er livsfarlige og som bør unngås. Dette vil være en unik mulighet for uerfarne og mer erfarne ski- og brettkjørere til å lære seg og øve på de siste metodene innen kameratredning, da spesielt bruk av sender-mottaker-utstyr. 

Snøskreddagene-04 består av to ettermiddager med seminarer, en teoretisk dag og en dag med praktisk trening. Dag 1: 9. mars inne i Store auditorium på MH, dag 2: 10. mars ute ved Charlottenlund. Fri entré begge dagene.
Program
Dag 1
Tirsdag 9. mars kl. 1800. UiTø, MH-Bygget, Store Auditorium

Skredlære – kameratredning – førstehjelp – Nordnorske vinterkatastrofer

1800-1805:   
Velkommen ved Frode og Marit.
1805-1825:
Introduksjon ved Tor Andre Skjelbakken 

”Gjenkjennelse” Hvem er ofrene, når og hvor går skredene?

1830-1920:
Skredlære - faktorer ved Øyvind Grinde

Bratthet, nedbør, snømengde, tid etter siste snøfall, vind, le/lo, terrengform, ferdigheter og utstyr.

1920-1935:
Kaffe/te-pause

1935-2025:
Når skredet går – kameratredning ved Gaute Marvik.

Skredetteretning, medrivingspunkt, forsvinningspunkt, mulige funnsteder, overflatesøk, grovsøk, varsling/hjelp, sender/mottaker-utstyr-demo. Kort om Skredgruppa i Troms ved Tor Andre Skjelbakken.

2030-2100:
Erfaringer fra Nordnorske vinterkatastrofer (Vassdalen, Lyngen, Rustahøgda) 



Ved Mads Gilbert.    
2105-2150:
Førstehjelp ved skredulykker ved Mads Gilbert

2150-2200:
Spørsmål og diskusjon

Dag 2

Onsdag 10. mars kl. 1800. Ute ved Charlottenlund
Kameratredning - sender-mottaker – sondestang – utgraving

1800-2100:
Praktisk trening på bruken av elektroniske sender-mottakere og kameratredning ved snøskredulykker. Bruk av sondestang og utgraving av skredtatt. Ansvarlig; Hallvard Solborg.

Vennlig hilsen Frode Sørensen (Tromsø AkuttMedisinske Studentforening og Skredgruppa i Troms)

